
 DR 30.11.2011 

 
24 

PR1MA ini apabila menjadi satu perbadanan, dia juga akan bertindak sebagai 
sebuah syarikat pemaju dan jika sekiranya Rang Undang-undang Pemajuan 
Perumahan Kawalan dan Pelesenan yang akan kita bahaskan petang nanti untuk 
memasukkan dan diluluskan, tindakan yang boleh diambil ke atas pemaju yang gagal 
menyiapkan rumah mengikut schedule masanya, maka tindakan itu adalah dianggap 
sebagai satu kesalahan jenayah yang boleh dikenakan bukan sahaja denda tetapi 
hukuman penjara mandatori. 

Isunya ialah apabila Perbadanan PR1MA ini diluluskan, katakanlah projek 
yang dijalankan itu tidak siap, mengikut Rang Undang-undang Pemajuan Perumahan, 
Kawalan dan Pelesenan ianya boleh dikenakan tindakan termasuk penjara mandatori.  
Siapa yang hendak dikenakan tindakan,  adakah Pengerusi PR1MA? Itukan pegawai 
kerajaan. Anggota lembaga pengarahnya, stakeholdersnya, siapa yang akan 
dikenakan?... 

Tuan Azan Ismail [Indera Mahkota]: [Bangun] 

Tuan Saifuddin Nasution Ismail [Machang]: Ini kerana apabila kita 
meluluskan pada sebelah petang nanti, ternyata dan tertera di situ satu bentuk 
hukuman mandatori yang sebelum ini pemaju boleh terlepas begitu sahaja. Pembeli 
rumah ibarat sudah jatuh ditimpa tangga Tuan Pengerusi. Dia fikir ialah rakyat ini 
apabila beli rumah, isi perjanjian jual beli, dia bayar deposit 10 peratus, dia dapatkan 
pinjaman bank, bank lulus dan dia tunggu untuk rumah siap. Akan tetapi apabila 
pemaju gagal menyiapkan rumah, pembeli ini terus dipotong bayaran bank ikut 
progress, ini kalau sales atau jual dan kemudian bina. 

Tuan Yang di-Pertua: Yang Berhormat Indera Mahkota berdiri di belakang 
Yang Berhormat. 

Tuan Azan Ismail [Indera Mahkota]: Boleh minta penjelasan, terima kasih 
Yang Berhormat Machang. Saya rasa apa Yang Berhormat sebut tadi sangat mustahak 
untuk diberi penjelasan. Mungkin di peringkat ini juga perlu diberi penjelasan kerana 
Yang Berhormat menyebut tentang aspek hukuman tadi kepada kegagalan terutama 
apabila kerajaan menjanjikan perumahan ini untuk menjadi satu yang baik untuk rakyat.  
Saya juga ada bertanya kepada peringkat Tuan Yang di-Pertua berkenaan dengan satu 
pengisytiharan yang dibuat oleh kerajaan terutama yang dibaca dan dibentangkan oleh 
Yang Amat Berhormat Perdana Menteri dalam Dewan ini juga yang menyentuh tentang 
isu yang sama PR1MA iaitu galakan yang kerajaan beri untuk pemilikan rumah ini, 
kerajaan tawarkan pengecualian duty stamp. Tadi disebut Yang Berhormat Machang 
duty stamp. 

Sehingga hari ini tidak ada penjelasan atau ada keputusan yang rasmi, mana 
satu yang betul. Yang Amat Berhormat Perdana Menteri bentang pengecualian duty 
stamp yang ditawarkan untuk Projek PR1MA daripada RM220,000 harga rumah 
dinaikkan kepada RM400,000 skim pinjaman untuk PR1MA. Walau bagaimanapun, 
pengecualian duty stamp hanya terhad kepada RM300,000 sahaja. Ini ada dalam buku 
belanjawan yang dibentangkan oleh Yang Amat Berhormat Perdana Menteri. 

Jadi yang mana satu sebenarnya pengecualian itu diberi? Kita bentang 
hendak suruh rakyat kita membeli rumah, kita galakkan mereka dan kita kata ada 
tawaran pengecualian duty stamp yang dibesarkan ruangnya daripada RM220,000 
kepada RM400,000 tetapi pengisytiharan pengecualian kita hanya terhad kepada 
RM300,000 sahaja. 

Ini bermakna mana-mana orang yang membeli rumah dalam cluster 
RM300,000 ke atas sebenarnya tidak dapat pengecualian duty stamp. Mereka terpaksa 
menanggung tambahan kos yang dengarnya seolah-olah kita beri pengecualian dan 
sehingga hari ini tidak ada penjelasan. Saya yakin perkara ini kalau tidak dijelaskan, 
pemaju perumahan, agen-agen perumahan ataupun pembeli-pembeli yang mewakili 
pembeli sebenar perumahan akan cuba atau boleh mengambil kesempatan daripada 
penjelasan kita yang tidak tahu yang mana satu betul. Saya sudah bangkitkan dua kali 
termasuk semalam tetapi tidak ada penjelasan. Saya minta pandangan Yang 
Berhormat Machang kalau perkara ini tidak dapat dijelaskan, apa kesan daripada sektor 
ataupun Projek PR1MA ini? Terima kasih. 

Tuan Saifuddin Nasution Ismail [Machang]: Tuan Yang di-Pertua, terima 
kasih Yang Berhormat Indera Mahkota. 



24. PR1MA ini apabila menjadi satu perbadanan, dia juga akan bertindak sebagai sebuah syarikat pemaju dan jika sekiranya Rang Undang-undang Pemajuan Perumahan Kawalan dan Pelesenan yang akan kita bahaskan petang nanti untuk memasukkan dan diluluskan, tindakan yang boleh diambil ke atas pemaju yang gagal menyiapkan rumah mengikut schedule masanya, maka tindakan itu adalah dianggap sebagai satu kesalahan jenayah yang boleh dikenakan bukan sahaja denda tetapi hukuman penjara mandatori. Isunya ialah apabila Perbadanan PR1MA ini diluluskan, katakanlah projek yang dijalankan itu tidak siap, mengikut Rang Undang-undang Pemajuan Perumahan, Kawalan dan Pelesenan ianya boleh dikenakan tindakan termasuk penjara mandatori. Siapa yang hendak dikenakan tindakan, adakah Pengerusi PR1MA? Itukan pegawai kerajaan. Anggota lembaga pengarahnya, stakeholdersnya, siapa yang akan dikenakan?... Tuan Azan Ismail [Indera Mahkota]: [Bangun]. Tuan Saifuddin Nasution Ismail [Machang]: Ini kerana apabila kita meluluskan pada sebelah petang nanti, ternyata dan tertera di situ satu bentuk hukuman mandatori yang sebelum ini pemaju boleh terlepas begitu sahaja. Pembeli rumah ibarat sudah jatuh ditimpa tangga Tuan Pengerusi. Dia fikir ialah rakyat ini apabila beli rumah, isi perjanjian jual beli, dia bayar deposit 10 peratus, dia dapatkan pinjaman bank, bank lulus dan dia tunggu untuk rumah siap. Akan tetapi apabila pemaju gagal menyiapkan rumah, pembeli ini terus dipotong bayaran bank ikut progress, ini kalau sales atau jual dan kemudian bina. Tuan Yang di-Pertua: Yang Berhormat Indera Mahkota berdiri di belakang Yang Berhormat. Tuan Azan Ismail [Indera Mahkota]: Boleh minta penjelasan, terima kasih Yang Berhormat Machang. Saya rasa apa Yang Berhormat sebut tadi sangat mustahak untuk diberi penjelasan. Mungkin di peringkat ini juga perlu diberi penjelasan kerana Yang Berhormat menyebut tentang aspek hukuman tadi kepada kegagalan terutama apabila kerajaan menjanjikan perumahan ini untuk menjadi satu yang baik untuk rakyat. Saya juga ada bertanya kepada peringkat Tuan Yang di-Pertua berkenaan dengan satu pengisytiharan yang dibuat oleh kerajaan terutama yang dibaca dan dibentangkan oleh Yang Amat Berhormat Perdana Menteri dalam Dewan ini juga yang menyentuh tentang isu yang sama PR1MA iaitu galakan yang kerajaan beri untuk pemilikan rumah ini, kerajaan tawarkan pengecualian duty stamp. Tadi disebut Yang Berhormat Machang duty stamp. Sehingga hari ini tidak ada penjelasan atau ada keputusan yang rasmi, mana satu yang betul. Yang Amat Berhormat Perdana Menteri bentang pengecualian duty stamp yang ditawarkan untuk Projek PR1MA daripada RM220,000 harga rumah dinaikkan kepada RM400,000 skim pinjaman untuk PR1MA. Walau bagaimanapun, pengecualian duty stamp hanya terhad kepada RM300,000 sahaja. Ini ada dalam buku belanjawan yang dibentangkan oleh Yang Amat Berhormat Perdana Menteri. Jadi yang mana satu sebenarnya pengecualian itu diberi? Kita bentang hendak suruh rakyat kita membeli rumah, kita galakkan mereka dan kita kata ada tawaran pengecualian duty stamp yang dibesarkan ruangnya daripada RM220,000 kepada RM400,000 tetapi pengisytiharan pengecualian kita hanya terhad kepada RM300,000 sahaja. Ini bermakna mana-mana orang yang membeli rumah dalam cluster RM300,000 ke atas sebenarnya tidak dapat pengecualian duty stamp. Mereka terpaksa menanggung tambahan kos yang dengarnya seolah-olah kita beri pengecualian dan sehingga hari ini tidak ada penjelasan. Saya yakin perkara ini kalau tidak dijelaskan, pemaju perumahan, agen-agen perumahan ataupun pembeli-pembeli yang mewakili pembeli sebenar perumahan akan cuba atau boleh mengambil kesempatan daripada penjelasan kita yang tidak tahu yang mana satu betul. Saya sudah bangkitkan dua kali termasuk semalam tetapi tidak ada penjelasan. Saya minta pandangan Yang Berhormat Machang kalau perkara ini tidak dapat dijelaskan, apa kesan daripada sektor ataupun Projek PR1MA ini? Terima kasih. Tuan Saifuddin Nasution Ismail [Machang]: Tuan Yang di-Pertua, terima kasih Yang Berhormat Indera Mahkota.